Tipat

Tipat silih tunggil sanganan kalablab sané kekaryanin saking anyaman busung selanturnyané kadagingin baas. Sanganan puniki khas Asia Kelod-Kangin, sekadi Indonésia,  Malaysia, Brunei, taler Singapura. Ring Filipina wénten sanganan bugnoy, pekaryan ipun sekadi tipat sakéwanten anyaman ipun metiosan.

Tipat wantah kabudayaan saking pertanian padi Austronesia, sekadi puso Filipino, nentén sekadi ring Melayu taler Jawi sané kepatok ring wentuk umum berlian, ring Filipina taler Bali kakreasi antuk anyaman kéngguh sekadi wentuk bintang taler wentuk beburon. Wentuk versi oktahedron kewastanin atupat sadurungné wénten ring Guam aab pra-kolonial, sadurung pertanian padi kuna ring nusa punika kagingsirang antuk jagung sané kebakta wangsa Spanyol.

Wastan lokal 
Wastan tipat ring basa lokal, luiripun;

 Basa Indonésia: ketupat
 Basa Banjar: katupat
 Basa Betawi: tupat
 Basa Cebu: puso
 Basa Filipino: bugnoy
 Basa Gorontalo: atupato
 Basa Jawa: kupat
 Basa Kapampangan: patupat
 Basa Madura: ketopak
 Basa Makassar: katupa'
 Basa Melayu: ketupat
 Basa Minangkabau: katupek
 Basa Osing: kupat
 Basa Sasak: topat
 Basa Sunda: kupat
 Basa Tagalog: bugnoy
 Basa Tausug: ta’mu
 Basa Tolitoli: kasipat

Lelintihan 
Rianti miwah sawitra (2018) ngadatrayang tipat kauningayang olih Sunan Kalijaga ring abad ka-15 utawi ka-16, keanggén sanganan ri kala Idul Fitri. Ring Bali tipat kauningin sampun keanggén ring bebantenan ri tatkala Galungan miwah Kuningan, kadartayang ring Purana Bali Dwipa, sané kapertama kalaksanayang ring warsa 889 utawi Saka 804, taler kekawitin malih ring Pamréntahan Sri Jayakasunu. Mawit saking Historia, tipat sampun dados kabudayaan ring aab Majapahit parlambang kemakmuran saking Déwi Sri taler dados parlambang kemakmuran ring kabudayaan Sunda miwah Bali.

Sesorohan 
Ring Bali isi tipat metiosan sareng sané umum kauningin, nenten kadagingin baas kemanten, tipat prasida kaisinin taluh, injin, miwah sané liyané, wénten sané nenten kadagingin taler wénten sané nenten kelablab.

Sesorohan tipat ring Bali inggih punika:

 Tipat Bagia
 Tipat Blayag
 Tipat Cakra
 Tipat Dampulan
 Tipat Gatép
 Tipat Gong
 Tipat Kedis
 Tipat Kukur
 Tipat Krosok
 Tipat Lelasan
 Tipat Lepas
 Tipat Nasi/Kélanan
 Tipat Pandawa
 Tipat Sari
 Tipat Sidayu
 Tipat Sidakarya
 Tipat Sidapurna
 Tipat Sirikan
 Tipat Taluh
 Tipat Tulud

Galéri

Pustaka

Kategori:Ajengan Filipina
Kategori:Ajengan Indonésia
Kategori:Ajengan Malaysia
Kategori:Ajengan Singapura
Kategori:Nasi